Aplicacions del KDE

Preguntes més freqüents sobre el KDE
Anterior |  | Seguent

# Capítol 10. Aplicacions del KDE

# 10.1. Kppp

Molts usuaris de KDE informen de problemes en utilitzar el Kppp. Però abans de queixar-se del Kppp, assegureu-vos que ja heu comprovat el següent:

- podeu marcar al vostre proveïdor d'internet (ISP) sense utilitzar el Kppp?

- heu repassat la documentació del Kppp com a mínim tres vegades i heu seguit les instruccions i els suggeriments de resolució?

La documentació del Kppp es pot accedir bé navegant l'ajuda del KDE bé anant directament al directori de la documentació, generalment $KDEDIR/share/doc/HTML/default/kppp. A més a més, hi ha una pàgina web sobre "Com configurar el kppp amb ISPs en el Regne Unit (UK)" a http://www.kppp-archive.freeserve.co.uk/.

Ara, si encara trobeu problemes, aquí hi ha el que us podria ajudar a solucionar-los:

- assegureu-vos que pppd té el bit SETUID activat, és a dir feu un chmod +s pppd, i assegureu-vos que és executable per tothom (chmod a+x pppd).

- examineu el fitxer d'opcions del pppd. Us podria interessar només substituir-lo per un de buit.

- hi ha algun altre programa executant-se actualment que podria utilitzar el mòdem, per exemple el mgetty? Comproveu els permisos de /dev/modem, i feu-lo de lectura per tothom.

- si esteu connectat, doneu un cop d'ull a la velocitat de connexió. Potser heu escollit 115000 però el vostre sistema és massa lent.

## 10.1.1. No tinc un DNS vàlid! Què puc fer?

Bé, sabeu una cosa? El Linux, el KDE, el kppp, etc. no tenen res a veure amb proveir un DNS vàlid. Això és responsabilitat del vostre proveïdor d'internet. Per tant escriviu-li una carta amistosa demanant-li que us facilitin la informació necessària per a configurar-ho.

## 10.1.2. Com puc canviar els paràmetres del mtu en el kppp?

Obriu el quadre de diàleg del kppp i seleccioneu "Configuració". Escolliu un compte existent i cliqueu "Edita...", o "Nou..." per a crear un nou compte de marcatge. Seleccioneu la pestanya "Marcar" i cliqueu en el botó que diu "Paràmetres". Escriviu el que vulgueu canviar en la caixa de text del paràmetre p.e mtu 296 i cliqueu "Afegir". Quan estigueu llest, cliqueu "Tancar".

Per a assegurar que les opcions han canviat, feu una de les següents coses:

- en una finestra de terminal, executeu /sbin/ifconfig ppp0 i mireu el mtu de la sortida --- hauria de coincidir amb la vostra petició.

- afegiu "debug" i "kdebug" (cadascun en línies separades, sense cometes) al vostre fitxer /etc/ppp/options i reinicieu la vostra sessió ppp. Trobareu els missatges de depuració a /var/log/messages, incloent els paràmetres de mru i mtu.

Si voleu, els paràmetres del mru i mtu es poden afegir al fitxer d'opcions, un paràmetre complet per línia, sense cometes o guions.

## 10.1.3. A on s'emmagatzemen els paràmetres del kppp?

S'emmagatzemen a $HOME/.kde/share/config/kppprc.

## 10.1.4. El Kppp es connecta més lentament del que és normal.

La següent cosa podria arreglar-ho:

- proveu d'executar "setserial spd_hi"

- El valor per defecte de mtu és 1500, que és massa gran per a una connexió de marcatge. Proveu de canviar-ho a un valor més petit com 296 o 576.

  1. Assegureu-vos que esteu desconnectat i cliqueu en el botó de configuració de kppp. Escolliu el vostres compte de marcatge de la llista, i cliqueu el botó d'edició.

  2. A la pestanya "Marcar", a baix del quadre de diàleg, trobeu el botó etiquetat "Paràmetres" i cliqueu-hi.

  3. Hauríeu d'estar en una finestra de "Personalització", on podeu afegir línies amb paràmetres de configuració (estan documentats a les pàgines del man de pppd).

  En aquest sentit, he afegit les següents entrades a la llista:

       mru 296
       mtu 296

- comproveu que en el vostre $HOME/.kde/share/config hi ha el kppprc. Assegureu-vos que hi ha definida la velocitat correcta del mòdem.

Anterior | Inici | Seguent
És possible introduir, mostrar i treballar amb el símbol de l'Èuro al KDE? |  | Kscd